ระเบียบสำนักงานคณะกรรมการอ้อยและน้ำตาลทรายระเบียบสำนักงานคณะกรรมการอ้อยและน้ำตาลทรายว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานคณะกรรมการอ้อยและน้ำตาลทรายพ.ศ. ๒๕๔๖[๑] เพื่อให้การบริการ การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานคณะกรรมการอ้อยและน้ำตาลทรายเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ข้อ ๔ แห่งประกาศคณะกรรมการข้อมูลข่าวสารของราชการลงวันที่ ๒๔กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูสำนักงานคณะกรรมการอ้อยและน้ำตาลทราย จึงวางระเบียบเกี่ยวกับข้อมูลข่าวสารของราชการของสำนักงานคณะกรรมการอ้อยและน้ำตาลทรายไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานคณะกรรมการอ้อยและน้ำตาลทรายว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานคณะกรรมการอ้อยและน้ำตาลทรายพ.ศ. ๒๕๔๖ข้อ ๒ระเบียบนี้ให้ใช้บังคับตั้งแต่วันวันประกาศเป็นต้นไปข้อ ๓ บรรดาระเบียบ ข้อบังคับและคำสั่งอื่นใดของสำนักงานคณะกรรมการอ้อยและน้ำตาลทรายในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้สำนักงาน หมายความว่าสำนักงานคณะกรรมการอ้อยและน้ำตาลทรายข้อมูลข่าวสารหมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดของสำนักงานศูนย์บริการข้อมูลข่าวสารหมายความว่า ศูนย์บริการข้อมูลข่าวสารของสำนักงานคณะกรรมการอ้อยและน้ำตาลทรายหน่วยงานในสังกัดหมายความว่า สำนัก กอง กลุ่ม หรือหน่วยงานที่มีฐานะเทียบเท่ากองในสำนักงานศูนย์ส่งเสริมอุตสาหกรรมอ้อยและน้ำตาลทรายทุกภาค และศูนย์บริหารการผลิต การขนย้ายและการจำหน่ายน้ำตาลทรายหน่วยงานที่ให้บริการข้อมูลข่าวสารหมายความว่าศูนย์บริการข้อมูลข่าวสารของสำนักงานคณะกรรมการอ้อยและน้ำตาลทรายและของหน่วยงานในสังกัดคณะกรรมการหมายความว่า คณะกรรมการข้อมูลข่าวสารของสำนักงานวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้เลขาธิการคณะกรรมการอ้อยและน้ำตาลทรายรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ข้อ ๖ ในกรณีที่มีปัญหาหรืออุปสรรคในการปฏิบัติตามระเบียบนี้ให้เลขาธิการคณะกรรมการอ้อยและน้ำตาลทราย มีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของสำนักงานคณะกรรมการอ้อยและน้ำตาลทราย ข้อ ๗ ให้มีคณะกรรมการข้อมูลข่าวสารของสำนักงานประกอบด้วย รองเลขาธิการคณะกรรมการอ้อยและน้ำตาลทราย เป็นประธานคณะกรรมการเลขานะการกรม ผู้อำนวยการกองนโยบายอุตสาหกรรมอ้อยและน้ำตาลทรายผู้อำนวยการกองพัฒนาผลิตภัณฑ์ ผู้อำนวยการกองพัฒนาวัตถุดิบผู้อำนวยการศูนย์ส่งเสริมอุตสาหกรรมอ้อยและน้ำตาลทรายทุกภาค ผู้อำนวยการศูนย์บริหารการผลิตการจำหน่ายและการขนย้ายน้ำตาลทราย เป็นกรรมการ หัวหน้าฝ่ายการเจ้าหน้าที่เป็นกรรมการและเลขานุการในกรณีที่มีความจำเป็นเลขาธิการอาจแต่งตั้งกรรมการหรือผู้ช่วยเลขานุการเพิ่มเติมก็ได้ข้อ ๘ให้คณะกรรมการข้อมูลข่าวสารของสำนักงานมีอำนาจและหน้าที่ดังต่อไปนี้(๑) กำกับดูแลให้คำแนะนำในการดำเนินงานของส่วนราชการในสำนักงานคณะกรรมการอ้อยและน้ำตาลทรายให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐(๒) กำหนดหลักเกณฑ์วิธีการปฏิบัติเกี่ยวกับการที่ประชาชนขอตรวจดูหรือขอข้อมูลข่าวสารของสำนักงานคณะกรรมการอ้อยและน้ำตาลทรายตามพระราชบัญญัติข้อมูลข่าวสารของราชการ พ.ศ. ๒๕๔๐(๓)พิจารณาวินิจฉัยข้อมูลข่าวสารที่อยู่ในข่ายไม่เปิดเผยของราชการในสำนักงานคณะกรรมการอ้อยและน้ำตาลทรายเพื่อการเปิดเผยในกรณีใดหรือเฉพาะในส่วนใดเมื่อมีผู้ร้องของตรวจหรือขอข้อมูลข่าวสารดังกล่าว(๔)พิจารณาให้ความเห็นกรณีไม่อาจเปิดเผยข้อมูลข่าวสารตามที่ประชาชนร้องขอ(๕)คณะกรรมการอาจแต่งตั้งคณะอนุกรรมการหรือคณะทำงานเพื่อพิจารณาและเสนอความเห็นในเรื่องใดหรือมอบหมายให้ปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐(๖) ดำเนินการตามที่เลขาธิการคณะกรรมการอ้อยและน้ำตาลทรายมอบหมายเกี่ยวกับปฏิบัติหน้าที่ตามพระราชบัญญัติข้อมูลข่าวสารของราชการพ.ศ. ๒๕๔๐ข้อ ๙การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อปฏิบัติหน้าที่เป็นประธานในที่ประชุมวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นได้อีกเสียงหนึ่งข้อ ๑๐ ให้นำความในข้อ ๙มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสาร ข้อ ๑๑ให้หน่วยงานในสังกัดจัดแยกประเภทของข้อมูลข่าวสารที่อยู่ในความครอบครองหรือควบคุมดูแลให้เป็นไปตามกฎหมายว่าด้วยข้อมูลข่าวสารของราชการดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งข้อมูลข่าวสารตามวรรคหนึ่ง(๑) และ (๒)ไปยังศูนย์บริการข้อมูลข่าวสารเพื่อให้ประชาชนค้นคว้าเพื่อตรวจดูหรือขอสำเนาในกรณีเป็นข้อมูลข่าวสารตาม (๑)ซึ่งสำนักงานเป็นผู้ออกและยังมิได้ลงพิมพ์ในราชกิจจานุเบกษาให้หน่วยงานในสังกัดเจ้าของเรื่องส่งข้อมูลข่าวสารดังกล่าวให้สำนักงานเลขานุการกรมภายในเจ็ดวันนับแต่วันที่ข้อมูลข่าวสารดังกล่าวได้จัดให้มีขึ้นเพื่อส่งไปลงพิมพ์ในราชกิจจานุเบกษาต่อไปให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและทันสมัยอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่นๆที่อยู่ในความครอบครองหรือควบคุม ดูแลซึ่งไม่อยู่ในข่ายที่จะต้องจัดส่งให้แก่สำนักงานเลขานุการกรมตามวรรคสามข้อ ๑๒ให้ศูนย์บริการข้อมูลข่าวสารจัดทำดรรชนีข้อมูลข่าวสารที่หน่วยงานในสังกัดจัดส่งให้ตามข้อ๑๑ วรรคสามโดยให้มีรายละเอียดเพียงพอที่ประชาชนสามารถค้นคว้าหาข้อมูลข่าวสารได้เอง ในการนี้ให้หน่วยงานในสังกัดจัดทำบัญชีข้อมูลข่าวสารอื่นๆที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๑ วรรคสามให้พร้อมในการที่จะพิจารณาเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารด้วยหมวด๓การขอข้อมูลข่าวสารและการอนุญาต ข้อ ๑๓การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สำนักงานกำหนดต่อเจ้าหน้าที่ของหน่วยงานที่ให้บริการข้อมูลข่าวสารให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตรมคำขอนั้นเป็นข้อมูลข่าวสารและอยู่ในความครอบครองหรือควบคุมดูแลของหน่วยงานอื่นหรือหน่วยงานของตนหากเป็นข้อมูลข่าวสารและอยู่ในความครอบครองหรือควบคุมดูแลของหน่วยงานอื่นให้แจ้งให้ผู้ยื่นคำขอไปยื่นคำขอที่หน่วยงานนั้นพร้อมกับประสานไปยังหน่วยงานดังกล่าวเพื่อให้ผู้มีอำนาจพิจารณาแต่หากอยู่ในความครอบคอรงหรือควบคุมดูแลของหน่วยงานของตนให้ดำเนินการดังนี้(๑)ในกรณีขอสำเนาหรือขอสำเนาที่มีคำรับรองถูกต้องของข้อมูลข่าวสารที่จัดไว้ให้ค้นคว้าหรือตรวจดูในศูนย์บริการข้อมูลข่าวสารให้เจ้าหน้าที่ประจำศูนย์บริการข้อมูลข่าวสารซึ่งเป็นข้าราชการไม่ต่ำกว่าระดับ ๓เป็นผู้อนุญาต(๒) ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารที่อยู่ในความครอบครองหรือควบคุมดูแลของหน่วยงานในสังกัดใดให้เจ้าหน้าที่ผู้รับคำขอเสนอเรื่องให้หัวหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมายเป็นผู้พิจารณาอนุญาตเว้นแต่ข้อมูลข่าวสารนั้นเป็นข้อมูลข่าวสารลับในกรณีไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อเลขาธิการคณะกรรมการอ้อยและน้ำตาลทรายหรือผู้ที่เลขาธิการคณะกรรมการอ้อยและน้ำตาลทรายมอบหมายเพื่อพิจารณาวินิจฉัยข้อ ๑๔ในกรณีผู้มีอำนาจอนุญาตมีคำสั่งไม่ให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบพร้อมกับแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๕ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบ หรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๖ให้ศูนย์บริการข้อมูลข่าวสารดำเนินการให้บริการข้อมูลข่าวสารของราชการที่มีไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย แจกรวมทั้งจัดหาและจัดทำสำเนาข้อมูลข่าวสารให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการข้อ ๑๗ ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๑๘ข้อมูลข่าวสารของราชการที่อยู่ระหว่างดำเนินการให้ศูนย์บริการข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๓ เห็นว่า เป็นเรื่องที่ไม่ต้องเปิดเผยข้อ ๑๙ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่สำนักงานกำหนดโดยคำแนะนำของคณะกรรมการข้อ ๒๐การเรียกค่าธรรมเนียมการทำสำเนาหรือการรับรองสำเนาข้อมูลข่าวสารให้เป็นไปตามหลักเกณฑ์ที่สำนักงานประกาศกำหนดโดยความเห็นชอบของคณะกรรมการข้อมูลข่าวสารของราชการรายได้จากการจำหน่ายข้อมูลข่าวสารตามข้อ ๑๙และค่าธรรมเนียมตามวรรคหนึ่งให้ปฏิบัติตามระเบียบของทางราชการข้อ ๒๑ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารที่รับผิดชอบดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่ศูนย์บริการข้อมูลข่าวสารให้ดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความรับผิดชอบของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้รับคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ ให้แจ้งกำหนดวันและเวลาตามที่เห็นสมควรเพื่อให้ผู้ยื่นคำขอมารับแต่ต้องไม่เกินเจ็ดวันทำการในกรณีมีเหตุจำเป็นอาจขออนุมัติจากเลขาธิการคณะกรรมการอ้อยและน้ำตาลทรายหรือผู้ที่เลขาธิการคณะกรรมการอ้อยและน้ำตาลทรายมอบหมายเพื่อขอขยายระยะเวลาออกไปได้แต่ต้องไม่เกินสิบห้าวันทำการหมวด๕สถานที่บริการข้อมูลข่าวสาร ข้อ ๒๒สถานที่บริการข้อมูลข่าวสารของสำนักงานมีดังนี้(๑)ศูนย์บริการข้อมูลข่าวสารของสำนักงานคณะกรรมการอ้อยและน้ำตาลทรายชั้น ๔อาคารนารายณ์เป็นสถานที่ติดต่อข้อมูลข่าวสารที่จัดให้ประชาชนตรวจดูตามกฎหมายว่าด้วยข้อมูลข่าวสารของราชการ(๒) หน่วยงานในสังกัดต่างๆเป็นสถานที่ติดต่อขอข้อมูลข่าวสารอื่นๆ ที่อยู่ในความรับผิดชอบของหน่วยงานนั้นประกาศณ วันที่ ๒๓ กันยายน พ.ศ. ๒๕๔๖เรืองศักดิ์ งามสมภาคเลขาธิการคณะกรรมการอ้อยและน้ำตาลทรายอัมภิญา/พิมพ์๑๗เมษายน ๒๕๕๑[๑]ราชกิจจานุเบกษา เล่ม ๑๒๐/ตอนพิเศษ ๑๑๗ ง/หน้า ๓๐/๗ ตุลาคม ๒๕๔๖